คปภ.เร่งจ่ายหนี้ประกันถูกปิด
กองทุนประกันชีวิต-วินาศภัยร่วมบังคับคดีลดขั้นตอนไม่รอให้กฎหมายผ่าน
22 ก.พ. 2556

กองทุนประกันชีวิต-วินาศภัยร่วมบังคับคดีลดขั้นตอนไม่รอให้กฎหมายผ่าน
คปภ.จับมือกรมบังคับคดี เร่งจ่ายหนี้กับบริษัทที่ถูกสั่งปิด ไม่ต้องรอกฎหมายคลอด 
นายวีรวุธ งามจิตวิริยะ ผู้จัดการกองทุนประกันวินาศภัย เปิดเผยว่า ทางกองทุนอยู่ระหว่างทำบันทึกข้อตกลงถึงแนวทางปฏิบัติเพื่อชำระหนี้ให้แก่ประชาชนที่เป็นเจ้าหนี้บริษัทประกันภัยถูกสั่งปิด ซึ่งคาดว่าจะแล้วเสร็จในเดือน มี.ค.นี้ โดยไม่ต้องรอกฎหมายใหม่ที่อยู่ระหว่างรอเข้าสภาผู้แทนราษฎรช่วงปลายปี เพื่อให้ประชาชนได้รับการชำระหนี้ให้เร็วที่สุด 
สำหรับข้อความที่จะร่างนั้นหลักๆ จะให้ประชาชนที่เป็นเจ้าหนี้ของบริษัทประกันภัย และบริษัทประกันชีวิตที่ถูกสั่งปิดกิจการมายื่นแสดงความเป็นเจ้าหนี้ และมอบอำนาจให้กองทุนเป็นผู้แทนในการยื่นรับชำระหนี้แทนในกระบวนการล้มละลาย เพราะมีบทเรียนจากกรณีบริษัท สัมพันธ์ประกันภัย ที่ถูกสั่งปิดกิจการ ซึ่งมีผู้มายื่นแสดงความเป็นเจ้าหนี้ทั้งหมด 2.5 หมื่นราย และเมื่อเข้าสู่กระบวนการล้มละลาย มีการไปยื่นขอรับชำระหนี้จากกรมบังคับคดีเพียง 8,000 ราย หายไปร่วม 1.7 หมื่นราย จากการที่ไม่ได้รับข่าวสาร หรือไม่ทราบว่าจะดำเนินการต่ออย่างไร
“เพื่อรักษาสิทธิของประชาชน เราจะให้เขามอบอำนาจให้ทางกองทุนดำเนินการแทนหากถึงกระบวนการล้มละลาย ที่เรื่องไปอยู่ภายใต้อำนาจของกรมบังคับคดี” นายวีรวุธ กล่าว
นายวีรวุธ กล่าวว่า นอกจากนี้จะมีการแก้ไขปัญหากรณีที่เป็นเจ้าหนี้บริษัทประกันภัยเกิน 5 หมื่นบาท ซึ่งตามระเบียบของกรมบังคับคดี จะต้องเสียค่าธรรมเนียมทันที 200 บาท โดยกองทุนเป็นผู้จ่ายเงินดังกล่าวไปก่อน เมื่อได้รับชำระหนี้จากกรมบังคับคดีจะดำเนินการหักค่าใช้จ่ายไว้แล้วนำส่งประชาชนต่อไป 
ทั้งนี้ เป็นความเห็นชอบร่วมกันระหว่างกรมบังคับคดี สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) และกองทุนประกันชีวิต เมื่อสัปดาห์ที่ผ่านมาเรื่องบริการประชาชนที่เป็นเจ้าหนี้บริษัทประกันภัยที่ถูกสั่งปิดกิจการ เพื่อต้องการให้ประชาชนได้รับการชำระหนี้ให้เร็วที่สุด โดยไม่ต้องรอเข้าสู่กระบวนการล้มละลายที่ใช้เวลานานหลายปี
เพราะจะต้องใช้เวลานานไม่ต่ำกว่า 8 ปี และไม่ต้องรอกฎหมายใหม่ที่อยู่ระหว่างรอเข้าสภาผู้แทนราษฏร์
ซึ่งรวมถึงกองทุนประกันชีวิตด้วย
ทั้งนี้ ยังรวมถึงเป็นความเห็นชอบร่วมกันจากการประชุมร่วมกับกรมบังคับคดี สำนักงานคณะกรรมการกำกับและส่งเสริมการประกอบธุรกิจประกันภัย(คปภ.) และ กองทุนประกันชีวิตด้วย เมื่อสัปดาห์ที่ผ่านมาเรื่องบริการประชาชนที่เป็นเจ้าหนี้บริษัทประกันภัยที่ถูกสั่งปิดกิจการ โดยทุกหน่วยงานที่เกี่ยวข้องต้องการให้ประชาชนได้รับการชำระหนี้ให้เร็วที่สุด โดยไม่ต้องรอเข้าสู่กระบวนการล้มละลายเช่นในปัจจุบัน เพราะจะต้องใช้เวลานานไม่ต่ำกว่า 8 ปี และไม่ต้องรอกฎหมายใหม่ที่อยู่ระหว่างรอเข้าสภาผู้แทนราษฏร์
อย่างไรก็ตาม หลังจากกฎหมายใหม่ผ่านสภาผู้แทนราษฏร์ ประชาชนที่เป็นเจ้าหนี้สามารถมายื่นรับชำระหนี้จากกองทุนประกันวินาศภัย และ กองทุนประกันชีวิตได้ทันทีในส่วนที่ไม่เกิน 1 ล้านบาท ส่วนที่เกิน 1 ล้านบาท ต้องรอจนกว่ากระบวนการล้มละลายจะเสร็จสิ้น